
Nb53Ti47 szupravezető ötvözet termomechanikus kezelése

A Miskolci Egyetem, Fémtani, Képlékenyalakítás és Nanotechnológiai Intézetében több évtizedes hagyománya van a különféle anyagminőségű fémötvözetek szerkezetvizsgálatának, valamint a dermedési és képlékenyalakítási folyamatok vizsgálatának.
2019-ben a CERN (az Európai Nukleáris Kutatási Szervezet), a Wigner Fizikai Kutatóközpont és a Miskolci Egyetem közös kutatási projektet indított. A kutatómunka célja korszerű funkcionális rétegelt Cu/Nb/Nb-Ti lemezes kompozit anyag gyártástechnológiájának reprodukciója és a gyártási paraméterek összehangolásával olyan fizikai szimuláción alapuló kísérletsorozat végzése, amellyel megfelelő tulajdonságokkal rendelkező termékek előállítása, reprodukciója és továbbfejlesztése kivitelezhető. A lemezes kompozitban a szupravezető tulajdonságot a nióbium-titán (NbTi) szilárdoldatos ötvözet adja. A megfelelő szupravezető tulajdonságot temomechanikus kezeléssel - hengerlés és hőkezelés kombinációjával - elért szövetszerkezet biztosítja. A hőkezelés célja, hogy a β fázisból a mágneses vonalakat stabilizáláló, finom és diszperz eloszlású α-titán kiválások képzése. Az irodalomban megtalálható hőkezelési hőmérséklet és idő értékek széles körben változnak, kutatómunkámban felmerülő kérdés, hogy az irodalmi eredménye és az elvégzett kísérleteim alapján mely módszer bizonyosul a legoptimálisabbnak.
Hengerlési és hőkezelési kísérleteimet a Fémtani, Képlékenyalakítási és Nanotechnológiai Intézetben, Nb53Ti47 anyagminőségű szupravezető ötvözeten végeztem. Kutatómunkám célja egy olyan hengerlési és hőkezelési kísérletsorozat összeállítása volt, mellyel ideális mennyiségű α-titán kiválás hozható létre. 



